ai4bharat/Pralekha huggingface dataset:
நித்தி ஆயோக்
வடகிழக்கின் மேம்பாட்டுத் திட்டங்களுக்கு ஊக்கமளித்தல்; அகர்தலாவில் ஏப்ரல் 10 அன்று வடகிழக்கிற்கான நித்தி அமைப்பின் முதலாவது கூட்டம்.
வடகிழக்குப் பிராந்தியத்தில் சாலை, ரயில், விமானப் போக்குவரத்து தொடர்புகளை மேம்படுத்துவதற்கான நடைமுறைகள் உத்திகள் மற்றும் பல்வேறு துறைகளில் வடகிழக்கின் வளர்ச்சி பற்றி விவாதிப்பதற்குப் புதிதாக அமைக்கப்பட்டுள்ள வடகிழக்கிற்கான நித்தி அமைப்பின் முதலாவது கூட்டம் திரிபுரா மாநிலம் அகர்தலாவில் நாளை  நடைபெறவுள்ளது.
புதுதில்லியில் செய்தியாளர்களிடம் பேசிய நித்தி ஆயோகின் துணைத் தலைவர் திரு. ராஜீவ் குமார் மற்றும் வடகிழக்குப் பிராந்திய வளர்ச்சிக்கான அமைச்சகத்தின் இணையமைச்சர்  திரு. ஜிதேந்திர சிங் ஆகியோர் இதனைத் தெரிவித்தனர்.
இந்தக் கூட்டத்திற்கு நித்தி ஆயோகின் துணைத் தலைவர் திரு. ராஜீவ் குமார் தலைமை தாங்குவார். வடகிழக்குப் பிராந்திய வளர்ச்சிக்கான அமைச்சகத்தின் இணையமைச்சர்  திரு. ஜிதேந்திர சிங் மற்றும் வடகிழக்கு மாநிலங்களின் முதலமைச்சர்கள் இதில் கலந்து கொள்வார்கள்.
- புனல் மின்திட்டக் கனவை நனவாக்குதல் – வடகிழக்குப் பிராந்தியத்தில் புனல் மின் உற்பத்திக்குத் தற்போதுள்ள ஆதார வளங்களைப் பயன்படுத்துவதற்கான வழிவகைகளைக் காணுதல்.
- வேளாண்மை மற்றும் அது தொடர்பான துறைகள்.
- நீர் நிர்வாகம்
- சுற்றுலா மேம்பாடு
- வடகிழக்கு பிராந்தியத்தின் வளர்ச்சிக்கு முக்கியத்துவம் அளிக்கும் வகையில் போக்குவரத்துத் தொடர்புகள், வேளாண் உற்பத்தித் திறன், தொழில் மேம்பாடு ஆகிய துறைகளுக்கான திட்டங்களை விரைவில் அடையாளம் காணுதலும், முந்திக் கொள்ளும் திட்டங்களுக்கான இலக்கு நிர்ணயித்தலும் உள்ளிட்ட விரிவான நிகழ்ச்சிநிரல்கள் முதலாவது கூட்டத்தில் இடம் பெற்றிருக்கும்.
பின்னணி-
நாட்டின் வடகிழக்குப் பிராந்தியத்தில் நீடித்த பொருளாதார வளர்ச்சியை உறுதி செய்தல் மற்றும் வடகிழக்குப் பிராந்தியத்தின் வளர்ச்சி நிலையை அவ்வப்போது ஆய்வு செய்தல் எனும் நோக்கத்துடன் 2018 பிப்ரவரியில் “வடகிழக்கிற்கான நித்தி அமைப்பு” உருவாக்கப்பட்டது.
(Visitor Counter : 91
மனித வள மேம்பாட்டு அமைச்சகம்
மத்திய மனிதவள மேம்பாட்டு அமைச்சகத்தின் அறிவுறுத்தலின்படி, கல்லூரிகள் / கல்வி நிலையங்கள் மாணவர்களின் பாதுகாப்பு மற்றும் கல்வி நலனை உறுதி செய்யுமாறு அகில இந்திய தொழில்நுட்பக் குழுமம்  அறிவுறுத்தல்; முடக்கநிலை காலத்தில் மாணவர்களிடம் கட்டணம் கேட்கக் கூடாது என்றும் உத்தரவு
கோவிட்-19 பாதிப்பால் நாட்டில் இப்போது 2020 மே 3ஆம் தேதி வரையில் முடக்கநிலை அமல் செய்யப்பட்டுள்ளது. இந்தச் சூழ்நிலையில் மாணவர்களின் நலன்களுக்குத் தேவையான நடவடிக்கைகளை எடுக்குமாறு அகில இந்திய தொழில்நுட்பக் கல்விக் குழுமத்திற்கு  மத்திய மனிதவள மேம்பாட்டு அமைச்சகம் அறிவுறுத்தி இருந்தது. அதன்படி, கல்லூரிகள் / கல்வி நிலையங்களுக்கு சில அறிவுறுத்தல்களை ஏ.ஐ.சி.டி.இ. அளித்துள்ளது. கோவிட்-19 பாதிப்பு சூழ்நிலையில் பாதுகாப்பை உறுதி செய்தல், முன்னெச்சரிக்கை நடவடிக்கைகள்ஆகியவற்றில் ஈடுபடுவது தான் அனைத்து குடிமக்களின் அடிப்படைக் கடமையாக உள்ளது என்று அதில் கூறப்பட்டுள்ளது. அதேபோல கல்வி நிலையங்களின் தலைமைப் பொறுப்பில் இருப்பவர்கள், தங்கள் கல்லூரிகள் / கல்வி நிலையங்கள் தொடர்பானவர்களின் ஆரோக்கியம் மற்றும் அவர்களின் நலன்களைப் பாதுகாப்பதில் முக்கிய பொறுப்பு எடுத்துக் கொள்ள வேண்டும். இதைக் கருத்தில் கொண்டு, அனைத்துக் கல்லூரிகள் / கல்வி நிலையங்கள் கடுமையாகப் பின்பற்றுவதற்கு பின்வரும் வழிகாட்டுதல்கள் அளிக்கப்படுகின்றன:
முடக்கநிலை காலத்தில் மாணவர்கள் சேர்க்கைக்கட்டணம் உள்ளிட்ட கட்டணங்களைச் செலுத்த வேண்டும் என சில தன்னாட்சிக் கல்வி நிலையங்கள் வற்புறுத்தி வருவதாக ஏ.ஐ.சி.டி.இ.-க்குத் தகவல்கள் வந்துள்ளன. இப்போதைய முடக்கநிலை நீக்கப்பட்டு, இயல்புநிலை திரும்பும் வரையில் கட்டணம் செலுத்துமாறு கல்லூரிகள் / கல்வி நிலையங்கள் வற்புறுத்தக் கூடாது என்று தெளிவுபடுத்தப் படுகிறது.
கல்விப்பணியில் உள்ள அலுவலர்கள் மற்றும் இதர அலுவலர்களுக்கு முடக்கநிலை காலத்தில் பல்வேறு கல்வி நிலையங்கள் சம்பளம் வழங்கவில்லை என்றும் தெரிய வந்துள்ளது. சில கல்வி நிலையங்கள் ஆசிரியர்கள் / அலுவலர்களை பணிநீக்கம் செய்திருப்பதாகவும் தகவல்கள் கிடைத்துள்ளன. ஆசிரியர்கள் / அலுவலர்களுக்கு முடக்கநிலை காலத்துக்கு சம்பளம் மற்றும் இதர நிலுவைத் தொகைகளை வழங்க வேண்டும் என்றும், முடக்கநிலை அமல் காலத்தில் யாரையாவது பணிநீக்கம் செய்திருந்தால் அவற்றைத் திரும்பப் பெற வேண்டும் என்றும் தெளிவுபடுத்தப்படுகிறது.
பல்வேறு சிந்தனை குழுக்கள் / தனிப்பட்ட நபர்கள் சமூக ஊடக தளங்களில் போலிச் செய்திகளைப் பரப்புவதால் தவறான தகவல்கள், புரளிகள் பரவுகின்றன. அதுபோன்ற போலித் தகவல்களை ஊக்குவிக்காமல் இருப்பது, அதுபற்றி அதிகாரிகளுக்குத் தகவல் தருவது தொடர்புடைய அனைவரின் முதன்மையான கடமையாக உள்ளது.
இப்போது அமலில் உள்ள முடக்கநிலை மற்றும் இன்டர்நெட் கட்டுப்பாடுகள் காரணமாக, 2020-21 ஆம் ஆண்டுக்கான பிரதமரின் சிறப்புக் கல்வி உதவித் தொகை திட்டம் வழங்குவதில் தாமதம் ஏற்பட்டுள்ளது. முடக்கநிலை நீக்கப்பட்டதும், முன்பு இருந்ததைப் போலவே இந்தத் திட்டம் தொடரப்படும் என்று தெளிவுபடுத்தப்படுகிறது.
முடக்கநிலை நீட்டிப்பு காலத்தில், நடப்புக் கல்விப் பருவத்திற்கான ஆன்லைன் வகுப்புகள் தொடரும் என்றும் தெளிவுபடுத்தப்படுகிறது.
முடக்கநிலை அமல் காரணமாக சில மாணவர்கள் கோடைப் பருவ, பணிச் சூழல் பயிற்சியில் பங்கேற்க முடியாத நிலை ஏற்பட்டிருக்கும். வீட்டில் இருந்தபடியே அந்தப் பயிற்சியை எடுத்துக் கொள்ளலாம் என்று யோசனை தெரிவிக்கப்படுகிறது.
சில மாணவர்களால் இன்டர்நெட் சேவைகளைப் பெற முடியாத நிலையில், மற்ற கல்லூரிகள் / கல்வி நிலையங்களின் மாணவர்கள் தங்களிடம் உள்ள இன்டர்நெட் வசதிகளைப் பயன்படுத்திக் கொள்ள கல்லூரிகள் / கல்வி நிலையங்களுக்கு யோசனை தெரிவிக்கப்படுகிறது.
(
பிரதமர் அலுவலகம்
உலக மகளிர் குத்துச்சண்டை போட்டியில் தங்கம் வென்ற நிகத் ஜரீனுக்கு பிரதமர் மோடி வாழ்த்து
உலக மகளிர் குத்துச்சண்டை சாம்பியன்ஷிப் போட்டியில் தங்கம் வென்று சாதனைப் படைத்துள்ள நிகத் ஜரீனுக்கு பிரதமர் நரேந்திர மோடி வாழ்த்துகளை தெரிவித்துள்ளார். இந்த போட்டியில் வெண்கலப் பதக்கம் வென்றுள்ள மனீஷா மௌன், பர்வீன் ஹுண்டா ஆகியோருக்கும் பிரதமர் மோடி வாழ்த்து தெரிவித்துள்ளார்.
பிரதமர் மோடி தனது டுவிட்டர் செய்தியில், “ இந்திய மகளிர் குத்துச்சண்டை வீரர்கள் நம்மை பெருமையடைய செய்துள்ளனர். நிகத் ஜரீன் உலக மகளிர் குத்துச்சண்டை சாம்பியன்ஷிப் போட்டியில் தங்கம் வென்று அபார சாதனை நிகழ்த்தியுள்ளார். இந்தப் போட்டியில் வெண்கலப் பதக்கம் வென்ற மானீஷா மௌன், பர்வீன் ஹுண்டாவுக்கும் எனது வாழ்த்துகள்”
பிரதமர் அலுவலகம்
பருவநிலை நெருக்கடியில் உலகம் சிக்கியுள்ள நிலையில், சுற்றுச்சூழலுக்கான வாழ்க்கை முன்முயற்சியை நாம் காட்டியுள்ளோம் என்று பிரதமர் திரு. நரேந்திர மோடி கூறினார்.
77-வது சுதந்திர தினத்தை முன்னிட்டு புதுதில்லியில் உள்ள வரலாற்று சிறப்புமிக்க செங்கோட்டையில் இருந்து நாட்டு மக்களுக்கு உரையாற்றிய பிரதமர் திரு. நரேந்திர மோடி, ஜி 20 உச்சிமாநாட்டிற்காக "ஒரே உலகம், ஒரே குடும்பம், ஒரே எதிர்காலம்" என்ற கருத்தை நாம் முன்வைத்துள்ளோம், அந்த திசையில் செயல்பட்டு வருகிறோம் என்றார். உலகம் காலநிலை நெருக்கடிகளில் சிக்கி திணறி வரும் நிலையில், நாம் சுற்றுச்சூழலுக்கான வாழ்க்கை முறையை லைப் இயக்கம் மூலம் வழி காட்டியுள்ளோம் என்று அவர் கூறினார்.
உலக நாடுகளுடன் இணைந்து சர்வதேச சூரியசக்தி கூட்டணியை உருவாக்கியுள்ளோம் என்றும், பல நாடுகள் இப்போது சர்வதேச சூரியசக்தி கூட்டணியின் ஒரு பகுதியாக உள்ளன என்றும் பிரதமர் கூறினார். பல்லுயிர் பெருக்கத்தின் முக்கியத்துவத்தை நாம் வலியுறுத்தியுள்ளோம் மற்றும் "பெரிய பூனை கூட்டணி" நிறுவலை முன்னெடுத்துள்ளோம் என்று அவர் தெரிவித்தார்.
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
மக்கள் மருந்தக தினத்தின் இறுதிநாள் கொண்டாட்டத்தில் மத்திய இணையமைச்சர் டாக்டர் எல்.முருகன் கலந்துகொண்டார்
புதுதில்லியில் இன்று நடைபெற்ற மக்கள் மருந்தக தினத்தின் இறுதிநாள் கொண்டாட்டத்தில் மத்திய தகவல் ஒலிபரப்பு, கால்நடைப் பராமரிப்பு, மீன்வளம் மற்றும் பால்வளத்துறை இணையமைச்சர் டாக்டர் எல்.முருகன் கலந்துகொண்டார்.
28.02.2023 வரை நாடு முழுவதும் 36 மாநிலங்கள் மற்றும் யூனியன் பிரதேசங்களில் 9182 பிரதமரின் பாரதிய மக்கள் மருந்தகங்கள் செயல்பட்டு வருகின்றன. அங்கு விற்பனை செய்யப்படும் மருந்துகள், சந்தை விலையை விட 50 சதவீதம் அளவிற்கு விலைக் குறைவாக உள்ளன. சில மருந்துகளின் விலை 80 சதவீதம் முதல் 90 சதவீதம் வரை விலைக் குறைவாக உள்ளன. மொத்தம் 1,759 மருந்துகளும், 280 அறுவை சிகிச்சை உபகரணங்கள் மற்றும் நுகர்வுப்பொருட்கள் விற்பனை செய்யப்படுகின்றன. நடப்பு நிதியாண்டில் 28.02.2023 வரை 565 புதிய பிரதமரின் பாரதிய மக்கள் மருந்தகங்கள் திறக்கப்பட்டுள்ளன. ரூ.1,095 கோடி அளவிற்கு விற்பனை செய்யப்பட்டதன் மூலம் ரூ.6,600 கோடி அளவிற்கு மக்களின் பணம் சேமிக்கப்பட்டுள்ளது.
மொத்தம் 763 மாவட்டங்களில் 743 மாவட்டங்களில் 9,100-க்கும் மேற்பட்ட மக்கள் மருந்தகங்கள் உள்ளன.
பாதுகாப்பு அமைச்சகம்
யுரேனின் கடற்படை நிலையமான கரஞ்சாவில் 2 மெகா வாட் சூரிய மின் உற்பத்தி நிலையம் திறக்கப்பட்டது.
மேற்குக் கடற்படையின் தளபதி PVSM, AVSM, VSM, ADC கொடி அதிகாரி வைஸ் அட்மிரல் அஜித் குமார், 20 ஜூலை 2020 அன்று மேற்குக் கடற்படைக் கட்டளையின் முதல் இரண்டு மெகாவாட் திறன் சூரிய மின்நிலையத்தைத் திறந்து வைத்தார்.
இந்த சூரிய ஆலை, கடற்படை நிலையம் கரஞ்சாவில் நிறுவப்பட்டுள்ளது, இது பிராந்தியத்தில் மிகப்பெரிய சூரிய ஆலைகளில் ஒன்றாகும். சூரிய ஆலை 100 சதவீதம்உள்நாட்டில் உருவாக்கப்பட்ட சோலார் பேனல்கள், கண்காணிப்பு அட்டவணைகள் மற்றும் இன்வெர்ட்டர்களைக் கொண்டுள்ளது. கணினிமயமாக்கப்பட்ட கண்காணிப்பு மற்றும் கட்டுப்பாட்டுடன் கலை ஒற்றை அச்சு சூரியக் கண்காணிப்புத் தொழில்நுட்பத்தைப் பயன்படுத்தி இந்த ஆலைக் கட்டிடம் ஒன்றோடொன்று இணைக்கப்பட்டுள்ளது.
இந்தத் திட்டம் சூரியசக்தியைப் பயன்படுத்துவதற்கும், கடற்படை நிலையத்தின் மின்சாரம் வழங்கல் தேவையைப் பூர்த்தி செய்வதற்காக புதுப்பிக்கத்தக்க எரிசக்தி மூலத்தைப் பயன்படுத்துவதற்கும் இந்தியக் கடற்படையின் குறிப்பிடத்தக்க முயற்சியாகும்.
------
(Visitor Counter : 191
குடியரசுத் தலைவர் செயலகம்
தொழிலாளர் மற்றும் புறக்கணிக்கப்பட்டார்களின் நல்வாழ்வு இன்றி எந்த சமுதாயமும் முன்னேறாது: குடியரசுத் தலைவர்
மத்திய பிரதேச மாநில அரசு குணாவில் இன்று  ஏற்பாடு செய்திருந்த அமைப்புசாரா தொழிலாளர்கள் மாநாட்டில் ல் குடியரசு த்லைவர் திரு. ராம் நாத் கோவிந்த் கலந்து கொண்டு உரையாற்றினார்.
நிகழ்ச்சியில் பேசிய குடியரசுத் தலைவர், உழைக்கும் பிரிவினர், பாதிக்கப்பட்டவர்கள் மற்றும் பின்தங்கியவர்களின் நல்வாழ்வு குறித்த சிந்தனை இன்றி எந்த சமுதாயமும் முன்னேற முடியாது என்றார். இந்திய தொழிலாளர் துறையில் அமைப்புசாரா தொழிலாளர்களின் பங்களிப்பு 80 சதவீதத்திற்கு மேல் உள்ளது. இவர்களில் பெரும்பாலானவர்கள் வேளாண்மை மற்றும் கட்டுமானத் துறையில் பணிபுரிகின்றனர். இந்த தொழிலாளர்களுக்கு சமூக பாதுகாப்புக்கான பெரும் தேவை உள்ளது. அமைப்புசாரா துறையில் உள்ள தொழிலாளர்களுக்கு சமூக பாதுகாப்பு குறியீட்டை இந்திய அரசு உருவாக்கி வருவது மகிழ்ச்சி அளிப்பதாக குடியரசுத் தலைவர் கூறினார். இந்த திசையில் மத்திய பிரதேச அரசும் முயற்சிகளை மேற்கொண்டுள்ளது.
பிரதமர் அலுவலகம்
ஐ.நா. சபையின் பொருளாதார மற்றும் சமூக கவுன்சிலின் உயர்மட்ட குழு கூட்டத்தில் 2020 ஜூலை 17 அன்று பிரதமர் உரையாற்றுகிறார்
நியூயார்க் நகரில் இருந்து செயல்படும் ஐ.நா. சபையின் பொருளாதார மற்றும் சமூக கவுன்சிலின் இந்த ஆண்டிற்கான உயர்மட்டக் குழு 2020 ஜூலை 17 அன்று காலை 09.30 மணி முதல் 11.30 மணி வரை நடைபெறவுள்ளது. இக்கூட்டத்தில் பிரதமர் நரேந்திர மோடி காணொலி மூலமாக சிறப்புரை ஆற்றவிருக்கிறார். இந்த உயர்மட்டக் குழு கூட்டத்தின் இறுதி நிகழ்ச்சியில் நார்வே பிரதமர் மற்றும் ஐ.நா. சபை பொதுச்செயலாளர் அண்டோனியோ குட்டெரெஸ் ஆகியோருடன் இணைந்து பிரதமர் உரையாற்றவுள்ளார்.
ஆண்டுதோறும் நடைபெறும் இந்த உயர்மட்டக் குழு கூட்டத்தில் அரசு, தனியார் துறை, பொதுச்சமூகம் மற்றும் கல்வியாளர்களின் பிரதிநிதிகள் என சமூகத்தின் பல்வேறு மட்டங்களையும் சேர்ந்தவர்கள் கலந்து கொள்கின்றனர். “கொரோனா பெருந்தொற்றுக்குப் பிறகு பன்முகத் தன்மை: 75வது ஆண்டில் எத்தகைய ஐ.நா. சபை நமக்குத் தேவைப்படுகிறது” என்பதே இந்த ஆண்டிற்கான உயர்மட்டக் குழு கூட்டத்தின் பேசுபொருள் ஆகும்.
மாறி வரும் சர்வதேசச் சூழல் மற்றும் கொரோனா பெருந்தொற்று ஆகியவற்றின் பின்னணியில் நடைபெறும் இக்கூட்டம் பன்முகத் தன்மையினை வளர்த்தெடுக்கும் முக்கியமான சக்திகள் குறித்து கவனம் செலுத்துவதாகவும், வலுவான தலைமை, சிறப்பாகச் செயல்படும் சர்வதேச அமைப்புகள், விரிவடைந்த பங்கேற்பு மற்றும் உலகளாவிய மக்கள் நலனின் அதிகரித்து வரும் முக்கியத்துவம் ஆகியவற்றுக்கான வழிகளைக் கண்டறிவதாகவும் இருக்கும்.
ஐ.நா. வின் பாதுகாப்புக் கவுன்சிலில் 2021-22 காலப்பகுதிக்கென நிரந்தரமற்ற உறுப்பினராக பெருவாரியான ஆதரவுடன் ஜூன்17 அன்று இந்தியா தேர்ந்தெடுக்கப்பட்ட பிறகு ஐ.நா. சபையின் பெருவாரியான உறுப்பினர்களிடையே பிரதமர் உரை நிகழ்த்துவதற்கான முதல் வாய்ப்பு இதுவே ஆகும். ஐ.நா. சபை உருவாக்கப்பட்டு 75ஆண்டுகள் நிறைவு செய்யும் தருணத்தில் அதன் பொருளாதார மற்றும் சமூக கவுன்சிலின் உயர்மட்டக் குழு கூட்டத்தின் பேசுபொருளும் கூட பாதுகாப்புக் கவுன்சிலின் முன்னுரிமை குறித்த இந்தியாவின் கருத்தோட்டத்தை எதிரொலிப்பதாகவே அமைந்துள்ளது. கொரோனாவிற்குப் பிந்தைய காலத்தில் திருத்தி அமைக்கப்பட்ட பன்முகத்தன்மை தேவைப்படுகிறது என்றே நாம் கூறியிருந்தோம். ஐ.நா.வின் பொருளாதார மற்றும் சமூக கவுன்சிலின் தொடக்க நிகழ்வின் தலைமைப் பொறுப்பை வகித்த நாடு என்ற வகையில்  இந்தியாவின் பங்கினையும் இது நினைவுபடுத்துகிறது. 2016ஆம் ஆண்டு ஜனவரியில் நடைபெற்ற ஐ.நா.சபையின் பொருளாதார மற்றும் சமூக கவுன்சிலின் 70வது ஆண்டு நிறைவு நிகழ்ச்சியில் இந்திய பிரதமர் முக்கிய பேச்சாளராக காணொலி மூலம் உரை நிகழ்த்தினார் என்பதும் இங்கு நினைவு கூரத்தக்கது.
பாதுகாப்பு அமைச்சகம்
தற்சார்பு இந்தியா திட்டத்தின் கீழ் நவீன தொழில்நுட்ப அமைப்புகளை இந்திய ராணுவம் பெறுகிறது
ஆகுமெண்டெட் ரியாலிட்டி ஹெட் மவுண்டட் டிஸ்ப்ளே சிஸ்டம்  எனப்படும் தலைமீது பொருத்தக் கூடிய எதார்த்த காட்சி அமைப்பு, நிலம் சார்ந்த வான்வழி பாதுகாப்பு ஆயுத அமைப்புகளின் திறன் மேம்பாட்டிற்காக உருவாக்கப்பட்டது.
இரவு நேரங்களிலும், தட்பவெப்ப சூழ்நிலை சாதகமாக இல்லாத நேரங்களிலும் மற்றும் பகலில் கூட தெர்மல் இமேஜிங் முறையின் மூலம் காட்சி வெளியீடுகளை பாதுகாப்பு படையினருக்கு இந்த தொழில் நுட்ப அமைப்பு வழங்கும்.
தற்சார்பு இந்தியா இயக்கத்தின் கீழ் நவீன தொழில்நுட்ப அமைப்புகளை இந்திய ராணுவம் பெறும் திட்டத்தின் ஒரு பகுதியாக இந்த அமைப்பை பாதுகாப்புப் படை பெறுகிறது.
மேக்-II பிரிவின் கீழ் 556 தலைமீது பொருத்தக் கூடிய எதார்த்த காட்சி அமைப்பு உபகரணங்களை கொள்முதல் செய்வதற்கான செயல்முறையில் இந்திய ராணுவம் இறங்கியுள்ளது.
விற்பனையாளர்கள் அளித்த விவரங்களை வெற்றிகரமாக மதிப்பீடு செய்த பிறகு, மாதிரியை தயார் செய்வதற்கான திட்ட ஒப்புதல் உத்தரவு 2021 பிப்ரவரி 22 அன்று ஆறு விற்பனையாளர்களுக்கு வழங்கப்பட்டது.
மாதிரியை வெற்றிகரமாக சமர்ப்பித்த பிறகு மேற்கண்ட ஆறு நிறுவனங்களில் ஒன்றுக்கு ஒப்பந்தம் வழங்கப்படும்.
தலைமீது பொருத்தக் கூடிய இணைப்பு எதார்த்த காட்சி அமைப்புகளின் கொள்முதல் இந்திய ராணுவத்தின் முக்கிய நடவடிக்கையாக பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பை பார்க்கவும்:
https://pib.gov.in/PressReleasePage.aspx?PRID=1700423
(Visitor Counter : 128
நிலக்கரி அமைச்சகம்
மகாநதி நிலக்கரிச் சுரங்க நிறுவனம்  5.47 லட்சம் டன் நிலக்கரி விநியோகித்து சாதனை
முன்னணி நிலக்கரி உற்பத்தி நிறுவனமான மகாநதி சுரங்க நிறுவனம் நேற்று 5.47 லட்சம் டன் நிலக்கரியை விநியோகித்து தனது முந்தைய சாதனையான 5.45 லட்சம் டன்னை 15 நாட்களுக்குள் முறியடித்துள்ளது.
இந்த நிறுவனம் அதிகபட்சமாக 103 சரக்கு ரயில் பெட்டிகளில் நிலக்கரியை விநியோகித்துள்ளது. இதில் 65 சரக்கு ரயில் பெட்டிகள் கல்சர் நிலக்கரிச் சுரங்கத்திலிருந்தும். 38 சரக்கு ரயில் பெட்டிகள் ஐபி பள்ளத்தாக்கு நிலக்கரிச் சுரங்கத்திலிருந்தும் அனுப்பப்பட்டுள்ளன. இந்த சாதனைக்காக எம்சிஎல் நிறுவனத்தின் தலைவரும் நிர்வாக இயக்குநருமான திரு பி கே சின்ஹா, எம்சிஎல் அதிகாரிகள் மற்றும் ஊழியர்களுக்கு வாழ்த்துத் தெரிவித்தார். எம்சிஎல் நிறுவனத்தில் அக்டோபர் மாத விநியோகத்திற்கான நிலக்கரி போதிய அளவில் உள்ளதாக திரு சின்ஹா தெரிவித்தார்.
நடப்பு நிதியாணடில் எம்சிஎல் நிறுவனம் 78.5 மில்லியன் டன் நிலக்கரியை உற்பத்தி செய்து 12.16% வளர்ச்சியைப் பதிவு செய்துள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1764690
------
(Visitor Counter : 123
பிரதமர் அலுவலகம்
குரு பூர்ணிமா அன்று நாட்டு மக்களுக்கு பிரதமர் வாழ்த்து
குரு பூர்ணிமாவை முன்னிட்டு நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் வெளியிட்டுள்ள ட்விட்டர் செய்தியில் கூறியதாவது:
“குரு பூர்ணிமா வாழ்த்துகள். நமக்கு ஊக்கமளித்து, நம்மை வழிநடத்தி, வாழ்க்கை பற்றி நமக்கு கற்றுத் தந்த போற்றத்தக்க குருக்கள் அனைவருக்கும் நன்றி தெரிவிக்கும் நாள், இது. நமது சமூகம், கற்றலுக்கும், ஞானத்திற்கும் அதிக முக்கியத்துவம் அளிக்கிறது. நமது குருக்களின் ஆசிகள் இந்தியாவை புதிய உச்சத்திற்குக் கொண்டு செல்லட்டும்.”
ஜல்சக்தி அமைச்சகம்
ராஜஸ்தானில் ஜல் ஜீவன் திட்ட செயல்பாடு குறித்த இடைக்கால ஆய்வு
ராஜஸ்தானில் ஜல் ஜீவன் திட்டத்தின் செயல்பாடு குறித்த இடைக்கால அறிக்கை காணொலிக் காட்சி வாயிலாக தேசிய ஜல் ஜீவன் இயக்கத்திடம் இன்று அளிக்கப்பட்டது.
ராஜஸ்தானில் வரும் 2023- 24 ஆம் ஆண்டுக்குள் அனைத்து வீடுகளுக்கும் நூறு சதவிகித தண்ணீர் குழாய் இணைப்பு வழங்க அந்த மாநிலம் திட்டமிட்டுள்ளது. அங்கே மொத்தமுள்ள 1.01 கோடி ஊரக வீடுகளில் 88.57 லட்சம் வீடுகளில் குழாய் இணைப்புகள் இல்லை. 2020- 21 ஆண்டில் 20. 69 லட்சம் வீடுகளில் தண்ணீர் குழாய் இணைப்புகள் வழங்க திட்டமிடப்பட்டுள்ளது. மேலும் சுறு மாவட்டத்தில் இந்த ஆண்டுக்குள் இத்திட்டத்தை முழுவதும் செயல்படுத்தவும் ராஜஸ்தான் மாநிலம் திட்டமிட்டுள்ளது.
அனைத்து வீடுகளுக்கும் குடிநீர் வழங்கும் திட்டத்தை செயல்படுத்த மாநில அரசு எடுத்து வரும் அனைத்து நடவடிக்கைகளுக்கும் மத்திய அரசு உறுதுணையாக இருக்கும். 2020-21-ல் ராஜஸ்தான் மாநிலத்திற்கு ஜல் ஜீவன் திட்டத்தின் கீழ் ரூ. 2522 கோடியை மத்திய அரசு வழங்கியுள்ளது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://pib.gov.in/PressReleasePage.aspx?PRID=1668128
பாதுகாப்பு அமைச்சகம்
நாடாளுமன்றத்தில் பாதுகாப்பு துறை அமைச்சர் அளித்த அறிக்கை
நாடாளுமன்றத்தின் இரு அவைகளிலும் பாதுகாப்பு துறை அமைச்சர் திரு ராஜ்நாத் சிங் வெளியிட்ட அறிக்கையின் மொழிபெயர்ப்பு வருமாறு:
“மாண்புமிகு சபாநாயகர்/தலைவர் அவர்களே,
கடந்த 9-ந்தேதியன்று அருணாச்சலப் பிரதேசத்தின் தவாங் பிரிவில் நமது எல்லையில் நடந்த ஒரு சம்பவத்தைப் பற்றி இந்த அவையில் விவரிக்க விரும்புகிறேன்.
9-ம் தேதியன்று, சீனாவின் பிஎல்ஏ துருப்புக்கள் தவாங் பிரிவின் யாங்ட்சே பகுதியில் உள்ள எல்லைக் கோட்டை மீறி, தன்னிச்சையாக தற்போதைய நிலையை மாற்ற முயன்றனர். சீன முயற்சியை நமது துருப்புக்கள் மிக உறுதியான முறையில் எதிர்கொண்டன. அதைத் தொடர்ந்து ஏற்பட்ட மோதல் மற்றும் கைகலப்பில், பிஎல்ஏ நமது எல்லைக்குள் அத்துமீறி நுழைவதை இந்திய ராணுவம் துணிச்சலாகத் தடுத்தது. இதனால் அவர்கள் தங்கள் நிலைக்குத் திரும்ப வேண்டிய கட்டாயம் ஏற்பட்டது. இந்த மோதலில் இரு தரப்பிலும் சிலருக்கு காயம் ஏற்பட்டது. நமது தரப்பில் உயிரிழப்புகளோ, கடுமையான காயமோ ஏற்படவில்லை என்பதை இந்தச் சபையுடன் பகிர்ந்து கொள்ள விரும்புகிறேன்.
இந்திய ராணுவத் தளபதிகளின் சரியான நேரத் தலையீடு காரணமாக, பிஎல்ஏ வீரர்கள் தங்கள் நிலைகளுக்குத் திரும்பிச் சென்றனர். சம்பவத்தின் தொடர்ச்சியாக, அப்பகுதியில் உள்ள நமது உள்ளூர் தளபதி 11ந்தேதி அன்று எதிர்த் தரப்பினருடன், நிறுவப்பட்ட வழிமுறைகளுக்கு இணங்க பிரச்சினையை விவாதிக்க ஒரு கூட்டத்தை நடத்தினார். இதுபோன்ற செயல்களில் ஈடுபடாமல் தவிர்த்து, எல்லையில் அமைதியையும், இணக்கமான சூழலையும் நிலைநாட்ட சீனத் தரப்புக் கேட்டுக் கொள்ளப்பட்டது. தூதரக வழிமுறைகள் மூலமும் சீனத் தரப்பிடமும் இந்தப் பிரச்சினை எடுத்துச் செல்லப்பட்டது.
நமது படைகள் நமது பிராந்திய ஒருமைப்பாட்டைப் பாதுகாப்பதில் உறுதிபூண்டுள்ளன என்றும், அதன் மீது மேற்கொள்ளப்படும் எந்தவொரு முயற்சியையும் முறியடிக்கும் நடவடிக்கையைத் தொடரும் என்றும் நான் இந்த அவையில் உறுதியளிக்க விரும்புகிறேன். நமது ராணுவ வீரர்களின் துணிச்சலான முயற்சிக்கு உறுதுணையாக இந்த முழு அவையும் ஒன்றுபட்டு நிற்கும் என்று நான் நம்புகிறேன். ஜெய் ஹிந்த்!”
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
விலங்குகளின் நல்வாழ்வு, பாதுகாப்பிற்கான விருதுகள் : வழங்கியது இந்திய விலங்குகள் நல வாரியம்
1960-ஆம் ஆண்டின் விலங்குகளைக் கொடுமைப் படுத்துவதற்கு எதிரான சட்டத்தின் 4-ஆவது பிரிவின் கீழ் விலங்குகளின் பாதுகாப்பு, நல்வாழ்விற்காக அமைக்கப்பட்ட நாட்டின் உயரிய அமைப்பான இந்திய விலங்குகள் நல வாரியம், விலங்குகள் நல்வாழ்வுத் துறையில் சிறந்த பங்களிப்பை வழங்கிய தனிநபர்கள், அமைப்புகள் மற்றும் பெருநிறுவனங்களுக்கு 2021 ஆம் ஆண்டுக்கான 14 பிராணி மித்ரா விருதுகளையும், ஜீவ்தயா விருதுகளையும் வழங்கியது.
வசந்த பஞ்சமி புனித தினத்தன்று மத்திய கால்நடை பராமரிப்பு, மீன் மற்றும் பால்வளத் துறை அமைச்சர் திரு கிரிராஜ் சிங் இந்த விருதுகளை வழங்கி, அனைத்து விலங்கு பிரியர்களுக்கும் தமது வாழ்த்துகளைத் தெரிவித்தார்.
விலங்குகள் நல்வாழ்வில் தன்னலமற்ற சேவையை வழங்கிய விருது பெற்றவர்களுக்கு அமைச்சர் பாராட்டு தெரிவித்தார். தனி நபர்களுக்கும், விலங்குகள் பாதுகாப்பு அமைப்புகளுக்கும் இது போன்ற விருதுகள் வழங்கப்படுவது மக்களிடையே விலங்குகளைப் பாதுகாக்கும் உணர்ச்சியை மேலும் ஊக்குவிக்கும் என்று அவர் சுட்டிக்காட்டினார். நமது தாய் நாட்டில் ஒவ்வொருவரும் மகிழ்ச்சியாகவும், ஆரோக்கியத்துடனும் பிற உயிரினங்களுடன் இணைந்து வளமுடன் வாழ வேண்டுமென்பதே நமது நாட்டின் முக்கிய தத்துவம் என்றும் அவர் வலியுறுத்தினார். இந்திய விலங்குகள் நல வாரியம், விலங்குகள் நல்வாழ்வு அமைப்புகள் மற்றும் விலங்குகளின் மீது அன்பு செலுத்துவோர் ஆகியோர் எறும்பு முதல் யானை வரை அனைத்து விலங்குகளின் பாதுகாப்பிலும், நல்வாழ்விலும் கவனம் செலுத்தி வருகின்றனர். ஆயிரக்கணக்கான பசுக்களைப் பராமரிக்கும் கோசாலைகளைப் பாராட்டிய அமைச்சர், இந்த கோசாலைகள் சுய சார்புடன் செயல்படுவதற்காக புதுமையான திட்டங்கள், தொழில்நுட்பங்களைப் பயன்படுத்த வேண்டும் என்று கேட்டுக்கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1698588
•••••••••••••••
(Visitor Counter : 268
தேர்தல் ஆணையம்
சட்டமன்ற தேர்தல்: தமிழகம் மற்றும் புதுச்சேரியில் ஏப்ரல் 6 அன்று வாக்குப்பதிவு, மே 2 வாக்கு எண்ணிக்கை
தமிழ்நாடு, புதுச்சேரி, கேரளா, அசாம் மற்றும் மேற்கு வங்கம் ஆகிய ஐந்து மாநில சட்டமன்ற தேர்தல்களுக்கான அட்டவணையை இந்தியத் தேர்தல் ஆணையம் இன்று வெளியிட்டது.
இதன்படி, தமிழகம் மற்றும் புதுச்சேரியில் 2021 ஏப்ரல் 6 அன்று ஒரே கட்டமாக வாக்குப்பதிவு நடைபெறும், மே 2 அன்று வாக்குகள் எண்ணப்படும்.
தமிழ்நாடு மற்றும் புதுச்சேரியில் தேர்தலுக்கான அறிவிப்பு 2021 மார்ச் 12 அன்று வெளியிடப்படும்.
வேட்புமனுவை தாக்கல் செய்வதற்கான கடைசி தேதி மார்ச் 19 ஆகும். மார்ச் 20 அன்று வேட்புமனுக்கள் பரிசீலனை செய்யப்படும்.
வேட்புமனுக்களை திரும்ப பெறுவதற்கான கடைசி நாள் மார்ச் 22 ஆகும். வாக்குப்பதிவு ஏப்ரல் 6 அன்று நடைபெற்று, வாக்குகளின் எண்ணிக்கை மே 2 அன்று நடைபெறும். தேர்தல் நடவடிக்கைகள் மே 5 அன்று நிறைவுறும்.
தமிழகத்தின் 234 தொகுதிகளிலும், புதுச்சேரியின் 30 தொகுதிகளிலும் சட்டமன்ற தேர்தல் நடைபெறும். தேர்தல் நடத்தை விதிமுறைகள் உடனடியாக அமலுக்கு வந்துள்ளன.
வாக்களர்களின் எண்ணிக்கையை பொருத்தவரை, தமிழ்நாட்டில் 6,27,47,653 பொது வாக்காளர்கள், 72,853 சேவை வாக்காளர்கள், 3,243 வெளிநாட்டு வாக்காளர்கள் என மொத்தம் 6,28,23,749 வாக்காளர்கள் உள்ளனர்.
புதுச்சேரியில் 10,01,934 பொது வாக்காளர்கள், 303 சேவை வாக்காளர்கள், 352 வெளிநாட்டு வாக்காளர்கள் என மொத்தம் 10,02,589 வாக்காளர்கள் உள்ளனர்.
2016-ம் ஆண்டு தமிழ்நாட்டில் 24,890 வாக்குப்பதிவு மையங்கள் செயல்பட்ட நிலையில், 2021 தேர்தலில் 88,936 வாக்குப்பதிவு மையங்கள் செயல்படும். இது 34.73 சதவீதம் அதிகமாகும்.
2016-ம் ஆண்டு புதுச்சேரியில் 930 வாக்குப்பதிவு மையங்கள் செயல்பட்ட நிலையில், 2021 தேர்தலில் 1,559 வாக்குப்பதிவு மையங்கள் செயல்படும். இது 67.63 சதவீதம் அதிகமாகும்.
கொவிட்-19 நிலைமையை கருத்தில் கொண்டு, விரிவான விதிமுறைகள் அனைத்து வாக்குப்பதிவு மையங்களிலும் பின்பற்றப்படும். மேலும், பல்வேறு விழிப்புணர்வு நடவடிக்கைகளும் மேற்கொள்ளப்படும்.
பரப்புரைகளின் போதும் விதிமுறைகள் பின்பற்றப்பட வேண்டும். ஐந்து பேருக்கு மேல்  வீடுகளுக்கு சென்று பிரச்சாரம் செய்யக்கூடாது. கொவிட் விதிமுறைகளைப் பின்பற்றி உரிய அனுமதியோடு பொதுக்கூட்டங்கள் நடத்தப்பட வேண்டும்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்
https://pib.gov.in/PressReleasePage.aspx?PRID=1701166
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 179.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 179.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.62 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1803098
ரெயில்வே அமைச்சகம்
ஆக்சிஜன் எக்ஸ்பிரஸ் ரயில்கள்: இதுவரை இல்லாத அளவில் 1000 மெட்ரிக் டன் பிராணவாயு ஒரே நாளில் விநியோகம்
இந்திய ரயில்வே, இதுவரை சுமார் 675 டேங்கர்களில் 11,030 மெட்ரிக் டன் திரவ மருத்துவப் பிராணவாயுவை நாடு முழுவதும் பல்வேறு மாநிலங்களுக்கு விநியோகித்துள்ளது.
கடந்த சில தினங்களாக ஆக்சிஜன் எக்ஸ்பிரஸ் ரயில்களின் மூலம் நாள் ஒன்றுக்கு சுமார் 800 மெட்ரிக் டன் பிராணவாயு கொண்டு சேர்க்கப்பட்டது.
ஏப்ரல் 24-ஆம் தேதி, மகாராஷ்டிராவில் இருந்து 126 மெட்ரிக் டன் பிராணவாயுவுடன் ஆக்சிஜன் எக்ஸ்பிரஸ் ரயில்கள் தங்களது பயணத்தைத் துவக்கின.
சுமார் 24 நாட்களுக்குப் பிறகு, 13 மாநிலங்களுக்கு 11,030 மெட்ரிக் டன் மருத்துவப் பிராணவாயுவை விநியோகிக்கும் வகையில் ரயில்களின் இயக்கம் மேம்படுத்தப்பட்டுள்ளது.
இந்தியாவின் மேற்குப் பகுதியான ஹப்பா, முந்த்ரா மற்றும் கிழக்கிலுள்ள ரூர்கேலா, துர்காபூர், டாட்டாநகர், அங்குலிலிருந்து பிராணவாயுவை ஏற்றிக்கொண்டு, பல்வேறு திசைகளில் உள்ள தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ஹரியானா, தெலுங்கானா, பஞ்சாப், கேரளா, தில்லி, உத்தரப் பிரதேசம் ஆகிய மாநிலங்களுக்கு இந்த ஆக்சிஜன் எக்ஸ்பிரஸ் ரயில்கள் விநியோகிக்கின்றன.
பிராணவாயுவை விரைவாகக் கொண்டு சேர்ப்பதை உறுதி செய்வதற்காக, ஆக்சிஜன் எக்ஸ்பிரஸ் சரக்கு ரயில்களை இயக்குவதற்கு புதிய வரையறைகளை ரயில்வே உருவாக்கி வருகிறது. தொலைதூரப் பகுதிகளுக்குப் பயணம் செய்யும் இந்த அவசரகால சரக்கு ரயில்களின் சராசரி வேகம், 55-க்கும் அதிகமாக உள்ளது.
இதுவரை 175 ஆக்சிஜன் எக்ஸ்பிரஸ் ரயில்கள் நாடு முழுவதும் பயணம் செய்து பிராணவாயுவை வழங்கியுள்ளன.
இதுவரை தமிழகத்திற்கு 350 மெட்ரிக் டன்னும், மகாராஷ்டிராவிற்கு 521 மெட்ரிக் டன்னும், உத்தரப் பிரதேசத்திற்கு 2858 மெட்ரிக் டன்னும், மத்தியப் பிரதேசத்திற்கு 476 மெட்ரிக் டன்னும், ஹரியானாவிற்கு 1427 மெட்ரிக் டன்னும், தெலங்கானாவிற்கு 565 மெட்ரிக் டன்னும், ராஜஸ்தானிற்கு 40 மெட்ரிக் டன்னும், கர்நாடகாவிற்கு 480 மெட்ரிக் டன்னும், உத்தராகண்டிற்கு 200 மெட்ரிக் டன்னும், பஞ்சாப்பிற்கு 81 மெட்ரிக் டன்னும், கேரளாவிற்கு 118 மெட்ரிக் டன்னும், தில்லிக்கு சுமார் 3794 மெட்ரிக் டன்னும் திரவ மருத்துவ பிராணவாயு கொண்டு செல்லப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1719590
-----
(Visitor Counter : 171